**PlayStation 4** (プレイステーション4, *Pureisutēshon Fō*?, oficialmente abreviada como **PS4**) É a cuarta videoconsola do modelo PlayStation. Forma parte das videoconsolas de oitava xeración. Foi anunciada oficialmente o 20 de febreiro de 2013 no evento PlayStation Meeting 2013, aínda que o deseño da consola non foi presentado ata o 10 de xuño no E3 2013. É a sucesora da PlayStation 3 e actualmente compite coa Xbox One de Microsoft e a Wii U de Nintendo. O seu lanzamento foi o 15 de novembro de 2013 en Estados Unidos e en Europa e Latinoamérica foi o 29 de novembro de 2013, mentres que no Xapón foi o 22 de febreiro de 2014.

Afastándose da complexa arquitectura utilizada no procesador Cell da videoconsola PlayStation 3, a PlayStation 4 conta cun procesador AMD de 8 núcleos baixo a arquitectura x86-64. Estas instrucións x86-64 están deseñadas para facer máis fácil o desenvolvemento de videoxogos na consola de nova xeración, que atrae a un maior número de desenvolvedores. Estes cambios poñen de manifesto o esforzo de Sony para mellorar as leccións apresas durante o desenvolvemento, a produción e o lanzamento do PS3. Outras características de hardware notables do PS4 é que inclúen 8 GB de memoria unificada GDDR5, unha unidade de disco Blu-ray Disc máis rápido, e os chips personalizados dedicados a tarefas de procesamento de son, vídeo e de fondo.

Entre as novas aplicacións e servizos, Sony lanzou a aplicación *PlayStation App*, permitindo aos que teñan un PS4 converter os teléfonos intelixentes e as tabletas nunha segunda pantalla para mellorar a xogabilidade ou en teclados externos para máis comodidade no momento de escribir. A compañía tamén planeaba debutar con Gaikai, un servizo de xogo baseado na nube que aloxa contidos e xogos descargables. Mediante a incorporación do botón "Share" no novo controlador fai que sexa posible compartir en calquera momento capturas de pantalla, trofeos, compras ou vídeos en páxinas como Facebook, Twitter e facer stream do que se xogue e ver o doutros amigos en directo desde Ustream ou Twitch, Sony planeou colocar máis énfase no xogo social. 
A consola PS4 o primeiro día do seu lanzamento vendeu máis de 1 millón de consolas só en territorio dos Estados Unidos. Ao comezo da súa conferencia de prensa na Gamescom 2014, Sony anunciou que xa vendera máis de 10 000 000 unidades da PlayStation 4 no mundo a usuarios finais. Está deseñada para a ampla integración con Playstation Vita.

O Firmware actual da consola é o 5.02, onde se mellorou a calidade do rendemento do sistema.

A mediados de 2016, Sony anunciou a nova PlayStation 4 Slim e Pro.

Notas
-----

1. 1 2 3 4  «PlayStation 4 hitting shelves on November 15th in the US for $399, November 29th in Europe» (en inglés). engadget.com.
2. 1 2 3  «Sony launches PS4 in Japan» (en inglés). polygon.com.
3. ↑  «Ya disponible la actualización para PS4 con soporte Blu-Ray 3D» Arquivado 22 de outubro de 2014 en Wayback Machine..
4. ↑
5. ↑  «Game Database, Best Selling Video Games, Game Sales, Million Sellers, Top Selling» (en inglés). vgchartz.com.
6. ↑  "Sony Computer Entertainment Inc. Introduces PlayStation®4 (PS4™)". PR News Wire.
7. 1 2  "Sony announces the PlayStation 4". The Verge.
8. ↑  "PlayStation 4 es oficial". Vandal.
9. ↑  "La PS4 arrivera...". Jeux Video.
10. ↑
11. ↑  "Sony anuncia que ha vendido 10 000 000 de PS4 en el mundo". Arquivado dende o orixinal o 20 de outubro de 2014. Consultado o 13 de novembro de 2016.
12. ↑  Blog oficial Playstation. "Mañana llega la actualización del software del sistema de PS4 4.0".

|  |  |
| --- | --- |
|  | Wikimedia Commons ten máis contidos multimedia na categoría:  ***PlayStation 4***  |

|  |  |
| --- | --- |
| Control de autoridades | 
* Wd: Q5014725
* GiantBomb: 3045-146
* GND: 1141271788
* IGDB: ps4--1

 |

---

|  |  |
| --- | --- |
|  |  *Este artigo sobre videoxogos é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---